text: Muhammad Ahmad al-Mahdi
  
  publiceret: 2020-05-07 17:15:43+02:00
  Muhammad Ahmad al-Mahdi, 12.8.1844-22.6.1885, sudanesisk religiøs og politisk leder. Da al-Mahdi i 1881 erklærede sig for mahdi, indledte han et oprør mod det egyptiske styre med det mål at oprette en islamisk stat. Ved indtagelsen af hovedstaden Khartoum i 1885 var målet nået. Al-Mahdi døde dog samme år, og det religiøse styre varede kun til 1898, da Sudan blev generobret af egyptiske og britiske tropper.